377 



Bindevæv; et ydre. Skallen eller Chitinhuden , der 

 maaske til en vis Grad kan sammenlignes med de højere 

 Dyrs Overhud, bestaar af »Chitin« , som har optaget 

 Kalksalte, og er sammensat af fine Lag eller Blade, det 

 ene uden paa det andet. Det er selvfølgelig af meget 

 forskjellig Tykkelse paa de forskjellige Steder af Legemet, 

 men blødt og bøjeligt overalt i Leddene. Mellem disse 

 to Lag, som vi vel kunne betegne som Inderhud og 

 Yd er hud, ligger overalt en tynd Mellemhud, blot 

 sammensat af et Lag Celler; det er den, som afsætter 

 eller afsondrer Chitinhuden , hvis mest karakteristiske 

 Egenskab (der har sin naturlige Grund deri, at den i 

 Virkeligheden er strukturløs) er, at den kun kan voxe 

 i Tykkelse indenfra, ikke udvide sig under Dyrets Væxt. 

 At i visse Tilfælde (hvoraf Termit-Dronningen er et af 

 de bekjendteste) dens tyndere og blødere Dele kunne 

 udspiles i en overordentlig Grad, er kun en tilsyneladende 

 Undtagelse fra denne Regel. Samme Bygning som Huden 

 have de Haar, hvormed Flodkrebsens Legeme og Lemmer 

 paa sine Steder ere stærkt besatte ; kun er alt her naturligvis 

 meget finere : inderst et nerverigt Bindevævsparti, yderst 

 Chitinhinden, mellem dem Mellemhudens Cellelag. Frem- 

 deles de Indkrængninger af Hudskelettet, som tjene til 

 Fæste for Musklerne og danne disses Sener, — med den 

 Forskjel, at Chitinlaget her kommer til at ligge inderst, 

 Bindevævslaget, som fortsætter sig umiddelbart over i Musk- 

 lernes Bindevævsskeder, yderst. End videre Fordøjelses- 

 kanalen, hvor det samme selvfølgelig er Tilfældet; kun er 

 Chitinlaget her meget tyndt, med Undtagelse af i Maven, 

 som er udstyret med haardere Lister, Plader, Haar, 

 Tænder og desl. til Fødens Bearbejdelse, hvilke Dannelser 

 enten bestaa af Chitin alene eller ere forkalkede; endelig 



